ອີຢູ ​ຈັດ​ຕັ້ງ​ສູນ​ຮອງ​ຮັບ​ ຊາວ​ອົບ​ພະຍົບຫຼາຍ​ເຖິງ 100,000 ​ແຫ່ງ ​ໃນ ກຣິສ ​ແລະ ຕາມ​ເສັ້ນທາງຕ່າງໆ
ທ່ານ Jean Claude Juncker ​ກ່າວວ່າ ສູນ​ຮອງ​ຮັບ​ອົບ​ພະຍົບ 50,000 ​ແຫ່ງ​ແມ່ນ​ຈະ​ຖືກ​ສ້າງ​ຂຶ້ນ ​ໃນ​ກຣິສ ​ແລະ ອີກ 50,000 ​ແຫ່ງ​ອື່ນ​ໆ​ຢູ່​ຕາມ ແຫຼມບານ​ກັງ.
ໃນຄວາມພະຍາຍາມທີ່ຈະຫຼຸດຜ່ອນການລັ່ງໄຫຼ ຂອງ ອົບພະຍົບຢ່າງຫຼວງຫຼາຍເຂົ້າໃນ ກຣີສ ແລະ ປະເທດ ໃນພາກຕາເວັນອອກຂອງ ຢູໂຣບນັ້ນ ສະຫະພາບ ຢູໂຣບ ກ່າວວ່າຕົນຈະຕິດຕັ້ງສູນຮອງຮັບຊາວອົບພະຍົບຫຼາຍເຖິງ 100,000 ແຫ່ງໃນ ກຣິສ ແລະ ຕາມເສັ້ນທາງຂອງຊາວ ອົບພະຍົບຜ່ານແຫຼມບານກັງ ປະທານຄະນະກຳມາທິການ ຢູໂຣບ ທ່ານ Jean Claude Juncker ໄດ້ກ່າວໃນຕອນເຊົ້າວັນຈັນມື້ນີ້ ຫຼັງຈາກ ກອງ ປະຊຸມສຸດຍອດ ສຸກເສີນໃນນະຄອນຫຼວງ Brussels ພ້ອມດ້ວຍບັນດາຜູ້ນຳຈາກປະເທດ EU ຫຼາຍຄົນ ລວມມີ ນາຍົກລັດຖະມົນຕີ ເຢຍລະມັນ ທ່ານນາງ Angela Merkel ແລະ ຜູ້ນຳຂອງບັນດາ ປະເທດ ຢູໂຣບ ຕາເວັນອອກ ທີ່ບໍ່ຂຶ້ນກັບ EU, ເຊິ່ງສູນຮອງຮັບອົບພະຍົບ 50,000 ແຫ່ງແມ່ນຈະໄດ້ຖືກສ້າງຂຶ້ນໃນປະເທດ ກຣິສ ແລະ ອີກ 50,000 ແຫ່ງອື່ນໆຢູ່ ຕາມ ແຫຼມບານກັງ ທ່ານ Juncker ກ່າວວ່າ ສະຖານທີ່ຮອງຮັບແມ່ນສຳຄັນໃນການສະໜອງທີ່ພັກ ອາໄສ, ລົງທະບຽນອົບພະຍົບ ແລະ ຊ່ວຍເຫຼືອບໍລິຫານໃນການລັ່ງໄຫຼຂອງ ອົບພະຍົບໃຫ້ດີຂຶ້ນ ເຊຶ່ງ ທ່ານນາງ Merkel ໄດ້ກ່າວໃນວັນຈັນມື້ນີ້ກ່ຽວກັບ ວິກິດການອົບ ພະຍົບຂອງທະວີບ, ເຊິ່ງບາງຄົນເຫັນວ່າເປັນບັນຫາຄວາມປອດໄພຕາມເຂດ ຊາຍແດນ ແລະ ຄົນອື່ນໃຫ້ທັດສະນະວ່າເປັນສິ່ງທ້າທາຍທາງດ້ານມະນຸດສະທຳ ທ່ານ Juncker ໄດ້ອອກຖະແຫຼງການໃນວັນຈັນມື້ນີ້ ພ້ອມດ້ວຍຂໍ້ສະເໜີ 20 ສະບັບ, ລວມທັງແຜນການສຳລັບການແລກປ່ຽນຂໍ້ມູນທີ່ວ່ອງໄວ ເພື່ອປະສານງານກັບ ຄວາມພະຍາຍາມທີ່ຈະສົ່ງອົບພະຍົບຜ່ານໄປແຕ່ລະປະເທດ ການເຕົ້າໂຮມກັນທີ່ນ້ອຍຂອງບັນດາຜູ້ນຳ ຢູໂຣບກາງ ແລະ ຕາເວັນອອກ ໃນ ວັນອາທິດວານນີ້ແມ່ນໄດ້ຖືກຈັດຂຶ້ນໂດຍທ່ານນາງ Angela Merkel, ເຊິ່ງເປັນ ຜູ້ທີ່ໄດ້ສະແດງຄວາມເປັນຫ່ວງສຳລັບຊາວອົບພະຍົບໃນຂະນະທີ່ລະດູໜາວ ຫຍັບໃກ້ເຂົ້າມາ ການປະຊຸມເທື່ອນີ້ແມ່ນຄັ້ງຫຼ້າສຸດຂອງການປະຊຸມຫຼາຍຄັ້ງໂດຍຜູ້ນຳຂັ້ນສູງ ຂອງ EU ເພື່ອຫາວິທີແກ້ໄຂບັນຫາທີ່ເປັນໜຶ່ງດຽວກັນ ກ່ຽວກັບການຮັບມືທີ່ດີ ທີ່ສຸດກັບອົບພະຍົບຫຼາຍພັນຄົນທີ່ລັ່ງໄຫຼເຂົ້າ EU ໃນແຕ່ລະມື້ ໃນວັນອາທິດວານນີ້, ໂຄສົກກະຊວງພາຍໃນຂອງ ໂຄຣເອເຊຍ ທ່ານ Domagoj Dzigolovic ໄດ້ກ່າວວ່າສະຖິຕິຂອງອົບພະຍົບທີ່ໄດ້ລັ່ງ ໄຫຼເຂົ້າໃນປະເທດແມ່ນ 11,500 ຄົນ ເຊິ່ງຫຼາຍທີ່ສຸດສຳລັບມື້ດຽວ ຕັ້ງແຕ່ອົບພະຍົບໄດ້ລັ່ງໄຫຼເຂົ້າປະເທດ ໃນກາງເດືອນ ກັນຍາທີ່ຜ່ານ ມາ ຕຳຫຼວດກ່າວວ່າ ປະເທດໄດ້ພົບວ່າ ອົບພະຍົບ ເກືອບ 250,000 ຄົນໄດ້ເດີນທາງເຂົ້າປະເທດຕັ້ງແຕ່ນັ້ນມາ ອົບພະຍົບໄດ້ຫັນເຂົ້າປະເທດ ໂຄຣເອເຊຍ ຫຼັງຈາກ ຮັງກາຣີ ໄດ້ຕິດ ຕັ້ງຮົ້ວໜາມ ໝາກຈັບໃສ່ຕາມເຂດຊາຍແດນຂອງຕົນຕິດກັບ ເຊີເບຍ ການເຕົ້າໂຮມກັນທີ່ນ້ອຍຂອງບັນດາຜູ້ນຳ ຢູໂຣບກາງ ແລະ ຕາເວັນອອກ ໃນ ວັນອາທິດວານນີ້ແມ່ນໄດ້ຖືກຈັດຂຶ້ນໂດຍທ່ານນາງ Angela Merkel, ເຊິ່ງເປັນ ຜູ້ທີ່ໄດ້ສະແດງຄວາມເປັນຫ່ວງສຳລັບຊາວອົບພະຍົບໃນຂະນະທີ່ລະດູໜາວ ຫຍັບໃກ້ເຂົ້າມາ ການປະຊຸມເທື່ອນີ້ແມ່ນຄັ້ງຫຼ້າສຸດຂອງການປະຊຸມຫຼາຍຄັ້ງໂດຍຜູ້ນຳຂັ້ນສູງ ຂອງ EU ເພື່ອຫາວິທີແກ້ໄຂບັນຫາທີ່ເປັນໜຶ່ງດຽວກັນ ກ່ຽວກັບການຮັບມືທີ່ດີ ທີ່ສຸດກັບອົບພະຍົບຫຼາຍພັນຄົນທີ່ລັ່ງໄຫຼເຂົ້າ EU ໃນແຕ່ລະມື້ ໃນວັນອາທິດວານນີ້, ໂຄສົກກະຊວງພາຍໃນຂອງ ໂຄຣເອເຊຍ ທ່ານ Domagoj Dzigolovic ໄດ້ກ່າວວ່າສະຖິຕິຂອງອົບພະຍົບທີ່ໄດ້ລັ່ງ ໄຫຼເຂົ້າໃນປະເທດແມ່ນ 11,500 ຄົນ ເຊິ່ງຫຼາຍທີ່ສຸດສຳລັບມື້ດຽວ ຕັ້ງແຕ່ອົບພະຍົບໄດ້ລັ່ງໄຫຼເຂົ້າປະເທດ ໃນກາງເດືອນ ກັນຍາທີ່ຜ່ານ ມາ ຕຳຫຼວດກ່າວວ່າ ປະເທດໄດ້ພົບວ່າ ອົບພະຍົບ ເກືອບ 250,000 ຄົນໄດ້ເດີນທາງເຂົ້າປະເທດຕັ້ງແຕ່ນັ້ນມາ ອົບພະຍົບໄດ້ຫັນເຂົ້າປະເທດ ໂຄຣເອເຊຍ ຫຼັງຈາກ ຮັງກາຣີ ໄດ້ຕິດ ຕັ້ງຮົ້ວໜາມ ໝາກຈັບໃສ່ຕາມເຂດຊາຍແດນຂອງຕົນຕິດກັບ ເຊີເບຍ